På én uke fikk Storebrand rundt 300 henvendelser fra potensielle kunder som ønsket seg lån basert på islamske prinsipper.

Banken opprettet nylig en nettside om boligfinansiering uten renter, i tråd med islamske prinsipper.

Siden stengte samme dag som nyheten ble kjent, noe banken forklarte med at de allerede hadde nok interesserte til å vurdere produktet videre, skriver Vårt Land.

Les: Ber norske banker tilby islamske lån

Da siden stengte hadde rundt 50 personer meldt sin interesse. Deretter har det kommet inn et par hundre flere henvendelser via andre kanaler.

– Storebrand er nå i gang med å evaluere markedspotensialet for et slikt lån og ser på hvordan produktet kan se ut. Vi har også blitt kontaktet fra finanskonsulenter i Storbritannia og Malaysia som ønsker å hjelpe oss med å sy sammen en slik lånetype, sier kommunikasjonssjef Bjørn Erik Sættem.

Les kommentar om islamske lån signert ansvarlig redaktør i Nettavisen, Gunnar Stavrum: - Glem drømmen om at det blir gratis å låne penger